als_Latn dik_Latn sag_Latn
Paradoksi i avokatit (quajtur ndryshe edhe paradoksi i Protagoras) është një problem logjik i trashëguar që prej Greqisë së Lashtë. Artikulimi më i njohur është ai i Aulius Xhelius (125-180) i gjendur në një nga veprat e tij e titulluar “Noctium Atticarum” (sq. Netët e Lashta).
Sipas këtij versioni, Protagora i kishte ofruar trajnim si avokat një djaloshi, në dukje me përspektivë, të qujtur Euathlus, përkundrejt një shume parash. Për të mos e rënduar financiarisht, mësuesi i merr vetëm gjysmën e detyrimit dhe bien dakord me marrëveshje që gjysmën e mbetur nxënësi t’ia paguante mbasi të fitonte çështjen e tij të parë ligjore.
Por Euathlus nuk e ushtroi profesionin e avokatit, përkundrazi, iu dedikua politikës, dhe duke mos patur asnjë çështje ligjore të fituar, nuk i bëri asnjë pagesë ish-mësuesit të tij, Protagoras. Ky i fundit e paditi në gjyq për të marrë pjesën e mbetur të parave. Djaloshi vendosi që të mbrohej vetë në gjyq, duke u bërë avokat i vetvetes dhe duke krijuar një situatë ngërçi:
Sipas Mësuesit
Nëse gjykata do t’i jepte të drejtë nxënësit, atëherë ai do fitonte çështjen e tij të parë dhe si rrjedhim duhej të paguante detyrimin sipas marrëveshjes. Nëse gjykata nuk do t’i jepte të drejtë nxënësit, duhej që ai të paguante detyrimin për efekt të vendimit gjyqësor.
Sipas Nxënesit
Nëse ky do të fitonte, nuk do ta paguante mësuesin për efekt të vendimit gjyqësor, nëse do të humbte, nuk do ta paguante mësuesin, sepse në bazë të marrëveshjes ende nuk ka fituar asnjë çështje.
Sipas jush, kush ka të drejtë?
Cili është vendimi i marrë nga gjykata?
http://en.wikipedia.org/wiki/Paradox_of_the_Court
als_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans